**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 22 /07/2025**

 **Αριθμ. Πρωτ.: 14818**

**ΑΠΟΣΠΑΣΜΑ**

**Από το πρακτικό της αριθμ. 27ης /2025 Τακτικής Συνεδρίασης**

 **της Δημοτικής Επιτροπής Δήμου Λεβαδέων**

**Αριθμός απόφασης : 275**

**Αποδοχή δωρεάς /χορηγίας της εταιρείας «Δ. ΧΡΙΣΤΟΔΟΥΛΟΥ & ΣΙΑ Ο.Ε» για την εκτέλεση του έργου με τίτλο : «ΑΠΟΚΑΤΑΣΤΑΣΗ ΤΗΣ ΔΗΜΟΤΙΚΗΣ ΟΔΟΥ ΤΟΠΙΚΗΣ ΚΟΙΝΟΤΗΤΑΣ ΑΓΙΑΣ ΤΡΙΑΔΟΣ ΠΡΟΣ ΝΕΟ ΝΕΚΡΟΤΑΦΕΙΟ».**

 Στη Λιβαδειά σήμερα 21η Ιουλίου 2025 ημέρα Δευτέρα και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 14533/17-07-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

 Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών

 ήταν παρόντα πέντε (5) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος 1.Ταγκαλέγκας Ιωάννης

 2. Τουμαράς Βασίλειος(προσήλθε στο 7ο Θ.Η.Δ.) Αν και είχε νόμιμα προσκληθεί

 3. Πολυτάρχου Λουκάς - αν/κό μέλος κ. Αγνιάδη Παναγιώτη

 4. Καλλιαντάσης Χρήστος

 5. Παπαβασιλείου Αικατερίνη

 6. Μίχας Δημήτριος

 Ο Πρόεδρος της Δημοτικής Επιτροπής εισηγούμενος το 4ο θέμα της ημερήσιας διάταξης

έθεσε υπόψη των μελών την με αριθ.πρωτ. 14010/10-07-2025 έγγραφη εισήγηση της Διεύθυνσης Τεχνικών Υπηρεσιών του Δήμου Λεβαδέων στο οποίο αναφέρονται τα ακόλουθα :

 *Η εταιρεία* ***«Δ. ΧΡΙΣΤΟΔΟΥΛΟΥ & ΣΙΑ Ο.Ε»*** *η οποία εδρεύει στον Άγιο Ανδρέα Βοιωτίας, όπως εκπροσωπείται νόμιμα από τον κ. Δημήτριο Χριστοδούλου και έπειτα από το υπ’ αριθμ.* ***13289/02.07.2025*** *αίτημα του Δήμου Λεβαδέων για παροχή χορηγίας, στην από* ***08/07/2025*** *επιστολή της προς το Δήμο Λεβαδέων και την πρωτοκόλλησή της με αριθμό* ***13744/08.07.2025****, προτίθεται να προβεί στην χρηματοδότηση της κατασκευής του ως άνω έργου, σύμφωνα με την Τεχνική Έκθεση του κ. ΓΙΑΝΝΗ ΜΕΛΙΣΣΑΡΗ με το ποσό που θα προκύψει από την τεχνική μελέτη της Τεχνικής Υπηρεσίας του Δήμου Λεβαδέων.*

*Η χρηματοδότηση της κατασκευής του έργου υλοποιείται κατόπιν του ως άνω σχετικού αιτήματος και της Τεχνικής Έκθεσης που απέστειλε ο Δήμος Λεβαδέων, με την κατανόηση και την προϋπόθεση ότι ο Δήμος Λεβαδέων θα είναι υπεύθυνος για την ποιοτική και ασφαλή υλοποίηση του έργου.*

*Για την χρηματοδότηση του έργου θα αποσταλεί στην Εταιρεία απόφαση αποδοχής της δωρεάς /χορηγίας από το αρμόδιο όργανο.*

*Στο πλαίσιο της χρηματοδότησης από την εταιρεία* ***«Δ. ΧΡΙΣΤΟΔΟΥΛΟΥ & ΣΙΑ Ο.Ε»*** *κατά τα ανωτέρω, ο Δήμος Λεβαδέων θα προβεί στην υλοποίηση του έργου με τίτλο:* ***«ΑΠΟΚΑΤΑΣΤΑΣΗ ΤΗΣ ΔΗΜΟΤΙΚΗΣ ΟΔΟΥ ΤΟΠΙΚΗΣ ΚΟΙΝΟΤΗΤΑΣ ΑΓΙΑΣ ΤΡΙΑΔΟΣ ΠΡΟΣ ΝΕΟ ΝΕΚΡΟΤΑΦΕΙΟ»*** *σύμφωνα με την αριθμ.* ***64/10.07.2025*** *Μελέτη της Τεχνικής Υπηρεσίας του Δήμου, προϋπολογισμού δαπάνης* ***59.133,91******€ ευρώ*** *( συμπεριλαμβανομένου του Φ.Π.Α 24%).*

 *Η κατασκευή του έργου θα υλοποιηθεί από την εταιρεία* ***«Δ. ΧΡΙΣΤΟΔΟΥΛΟΥ & ΣΙΑ Ο.Ε»*** *σύμφωνα με τα οριζόμενα στις σχετικές διατάξεις του Ν.4557/2018 και η οποία δραστηριοποιείται στην εκτέλεση σχετικών έργων και θα διαθέτει τις απαιτούμενες γνώσεις εμπειρία , το ανθρώπινο δυναμικό , τα μηχανήματα και τον εξοπλισμό και θα εκτελέσει το έργο κατά την κείμενη νομοθεσία και με όλους του κανόνες της τέχνης και επιστήμης και με υψηλά επαγγελματικά πρότυπα.*

*Ισχύουσα Νομοθεσία*

*α. Σύμφωνα με την περίπτωση κα΄ της παρ.1 του άρθρου 72 του Ν. 3852/2010 , όπως αντικαταστάθηκε με την παρ.1 του άρθρου 3 του Ν.4623/89 ,στις αρμοδιότητες της Οικονομικής Επιτροπής συμπεριλαμβάνεται και η αποδοχή κληρονομιών , κληροδοσιών, και δωρεών.*

*β. Επίσης σύμφωνα με την παρ. 3 του άρθρου 49 του Ν. 4412/2016 με απόφαση του αρμοδίου οργάνου (Οικονομική Επιτροπή ) μπορεί να εγκρίνεται η εκπόνηση μελέτης ή μέρους της , η παροχή τεχνικών υπηρεσιών , η εκτέλεση δημόσιου έργου ή τμήματος του από ενδιαφερόμενο φυσικό ή νομικό πρόσωπο , με δαπάνη του χωρίς καμία επιβάρυνση του Δημοσίου ( του Δήμου εν προκειμένω ) και να ορίζονται οι όροι με τους οποίους θα εκτελεστεί η μελέτη ή η παροχή τεχνικών υπηρεσιών ή το έργο και θα γίνει η επίβλεψη , έγκριση και παραλαβή από τις αρμόδιες υπηρεσίες .*

*Κατόπιν των ανωτέρω καλείστε να αποφασίσετε :*

***Α)******για την αποδοχή δωρεάς/χορηγίας*** *εκ μέρους της εταιρείας* ***«Δ. ΧΡΙΣΤΟΔΟΥΛΟΥ & ΣΙΑ Ο.Ε»*** *προς το Δήμο Λεβαδέων για την εκτέλεση του έργου με τίτλο:* ***«ΑΠΟΚΑΤΑΣΤΑΣΗ ΤΗΣ ΔΗΜΟΤΙΚΗΣ ΟΔΟΥ ΤΟΠΙΚΗΣ ΚΟΙΝΟΤΗΤΑΣ ΑΓΙΑΣ ΤΡΙΑΔΟΣ ΠΡΟΣ ΝΕΟ ΝΕΚΡΟΤΑΦΕΙΟ»*** *σύμφωνα και με την αριθμ.* ***64/2025*** *Μελέτη της Τεχνικής Υπηρεσίας του Δήμου , προϋπολογισμού δαπάνης* ***59.133,91€ ευρώ*** *(συμπεριλαμβανομένου του Φ.Π.Α 24% ),*

***Β)******Την εξουσιοδότηση του Δημάρχου Λεβαδέων****, ως νόμιμου εκπροσώπου , για την υπογραφή της Σύμβασης* .

Στη συνέχεια ο Πρόεδρος κάλεσε τα μέλη να αποφασίσουν σχετικά.

   **Η Δημοτική Επιτροπή λαμβάνοντας υπόψη :**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Το υπ’ αριθμ. 13289/02.07.2025 αίτημα του Δήμου Λεβαδέων

- Την με αριθ. πρωτ 13744/08.07.2025 επιστολή της εταιρείας «Δ. ΧΡΙΣΤΟΔΟΥΛΟΥ & ΣΙΑ Ο.Ε»

-Την υπ΄ αριθμόν 64/10.07.2025 Τεχνική Μελέτη με τίτλο: «ΑΠΟΚΑΤΑΣΤΑΣΗ ΤΗΣ ΔΗΜΟΤΙΚΗΣ ΟΔΟΥ ΤΟΠΙΚΗΣ ΚΟΙΝΟΤΗΤΑΣ ΑΓΙΑΣ ΤΡΙΑΔΟΣ ΠΡΟΣ ΝΕΟ ΝΕΚΡΟΤΑΦΕΙΟ», προϋπολογισμού 59.133,91 € συμπεριλαμβανομένου του Φ.Π.Α. 24%

- Το υπ΄αριθ. πρωτ. 14010/10-07-2025 έγγραφο της Τεχνικής Υπηρεσίας του Δήμου Λεβαδέων που είχε διανεμηθεί

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

 **ΑΠΟΦΑΣΙΖΕΙ ΟΜΟΦΩΝΑ**

Α) Αποδέχεται την δωρεά /χορηγία εκ μέρους της εταιρείας «Δ. ΧΡΙΣΤΟΔΟΥΛΟΥ & ΣΙΑ Ο.Ε» προς το Δήμο Λεβαδέων για την εκτέλεση του έργου με τίτλο: «ΑΠΟΚΑΤΑΣΤΑΣΗ ΤΗΣ ΔΗΜΟΤΙΚΗΣ ΟΔΟΥ ΤΟΠΙΚΗΣ ΚΟΙΝΟΤΗΤΑΣ ΑΓΙΑΣ ΤΡΙΑΔΟΣ ΠΡΟΣ ΝΕΟ ΝΕΚΡΟΤΑΦΕΙΟ» σύμφωνα και με την αριθμ. 64/2025 Μελέτη της Τεχνικής Υπηρεσίας του Δήμου , προϋπολογισμού δαπάνης 59.133,91€ ευρώ (συμπεριλαμβανομένου του Φ.Π.Α 24% ),

Β) Εξουσιοδοτεί τον Δήμαρχο Λεβαδέων κ. Καραμάνη Δημήτριο του Κωνσταντίνου ως νόμιμο εκπρόσωπο για την υπογραφή της Σύμβασης .

 **Η απόφαση πήρε αριθμό 275/2025.**

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1. Πολυτάρχου Λουκάς
2. Καλλιαντάσης Χρήστος
3. Παπαβασιλείου Αικατερίνη
4. Μίχας Δημήτριος

 ΠΙΣΤΟ ΑΠΟΣΠΑΣΜΑ

 Λιβαδειά 22 -07-2025

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ